Steven Spielberg

**Steven Allan Spielberg**, naixiu de Cincinnati (Ohio, Estaus Unius) o 18 d'aviento de 1946, ye un director cinematografico, productor y guionista estausunidense, activo en o cine estausunidense dende primerías d'os anyos 1960; ye uno d'os directors de cine mas reconoixius y populars d'a historia d'o cine y autor d'importants exitos cinematograficos dende los anyos 1970 dica hue y con cuantos premios recibius mientres a suya carrera cinematografica, entre los que cal destacar dos Premios Oscar a lo Millor Director, uno a la Millor Cinta y atras catorce nominacions ta iste premio.

A suya luenga carrera artistica puet dividir-se en d'os partes: en a primera yera mas centrau en cintas de cine de ciencia-ficción y aventuras que son arquetipos de cine d'entretenedera y una segunda parte en que ye mas centrau en dar un mensache humanista ta la sociedat con tematicas como l'Holocausto, o comercio d'esclaus, os dreitos civils y politicos, a guerra y lo terrorismo.

D'entre la suya filmografía, se puet destacar bellas cintas como *[[Jaws (cinta)|Jaws]]* (1975, con Roy Scheider, Richard Dreyfuss, Robert Shaw y Lorraine Gary), *[[Close Encounters of the Third Kind]]* (1977, con Richard Dreyfuss, François Truffaut, Melinda Dillon y Terri Garr), *[[E.T. the Extra-Terrestrial]]* (1982, con Henry Thomas, Dee Wallace, Robert MacNaughton, Drew Barrymore y Peter Coyote), *[[Poltergeist (cinta)|Poltergeist]]* (1982, con Craig T. Nelson, JoBeth Williams, Beatrice Straight, Dominique Dunne y Oliver Robins), *[[Indiana Jones and the Temple of Doom]]* (1984, con Harrison Ford, Kate Capshaw, Jonathan Ke Quan y Amrish Puri), *[[Back to the Future]]* (1985, de Robert Zemeckis, con Michael J. Fox, Christopher Lloyd, Lea Thompson y Crispin Glover), *[[The Color Purple (cinta de 1985)|The Color Purple]]* (1985, con Whoopi Goldberg, Oprah Winfrey y Danny Glover), *[[Empire of the Sun (cinta)|Empire of the Sun]]* (1987, con Christian Bale, John Malkovich, Miranda Richardson y Nigel Havers), *[[Hook (cinta)|Hook]]* (1991, con Dustin Hoffman, Robin Williams, Julia Roberts y Bob Hoskins), *[[Jurassic Park (cinta)|Jurassic Park]]* (1993, con Sam Neill, Laura Dern, Jeff Goldblum, Richard Attenborough y Joseph Mazzello), *[[Schindler's List]]* (1993, con Liam Neeson, Ben Kingsley, Ralph Fiennes y Caroline Goodall), *[[Saving Private Ryan]]* (1998, con Tom Hanks, Edward Burns, Matt Damon y Tom Sizemore), u *[[Indiana Jones and the Kingdom of the Crystal Skull]]* (2008, con Harrison Ford, Shia LaBeouf, Cate Blanchett, Karen Allen, Ray Winstone, John Hurt y Jim Broadbent).

Tamién fayena como productor cinematografico con empresas d'a suya propiedat. Con Amblin Entertainment cal destacar a producción de *[[Poltergeist (cinta)|Poltergeist]]*, *[[Transformers (cinta)|Transformers]]*, *[[The Flintstones]]*, *[[Casper (cinta)|Casper]]*, *[[Men in Black (cinta de 1997)|Men in Black]]*, *[[Deep Impact (cinta)|Deep Impact]]*, *[[Jurassic Park]]*, *[[Back to the Future]] * y *[[The Mask of Zorro]]* y con estudios DreamWorks SKG, que tamién ye distribuidora de cintas, *[[American Beauty]]*, *[[Gladiator (cinta de 2000)|Gladiator]]*, *[[Cast Away]]*, *[[Memoirs of a Geisha (cinta)|Memoirs of a Geisha]]*, as de animación por ordenador *[[Shrek]]*, *[[Kung Fu Panda]]*, *[[Madagascar (cinta de 2005)|Madagascar]]* entre d'atras y os videochuegos Medal of Honor y Boom Blox.

Amás d'os suyos treballos en a industria cinematografica ye un reconoixiu filantropo mas que mas ta organizacions relacionadas con a Segunda Guerra Mundial y prencipalment ta *[[Righteous Persons Foundation]]* que destina diners ta prochectos chudieus y organizacions ta recordar l'Holocausto.

## Premios
### [[Premios Oscar]]

### [[Premios BAFTA]]

## Bibliografía
*  Jackson, Kathi (2007). *Steven Spielberg: A Biography.* Westport, CT: Greenwood Press. ISBN 9780313337963.
*  Hook, Sue Vander (2010). *Steven Spielberg: Groundbreaking Director.* Edina, MN: Abdo Publishing Company. ISBN 9781604537048.
*  Mara, Wil (2014). *Great Filmmakers Steven Spielberg.* New York, NY: Cavendish Square Publishing. ISBN 9781627129367.
*  McBride, Joseph (1997). *Steven Spielberg: A Biography.* New York, NY: Simon & Schuster. ISBN 9780684811673.
*  Freer, Ian (2001). *The Complete Spielberg.* London: Virgin Publishing. ISBN 9780753505564.
*  Parish, James Robert (2004). *Steven Spielberg Filmmaker.* New York: Ferguson. ISBN 9780816054817.
*  Horn, Geoffrey M. (2002). *Steven Spielberg.* Milwaukee: World Almanac Library. ISBN 9780836850802.
*  Edge, Laura Bufano (2008). *Steven Spielberg: Director of blockbuster films.* Berkeley Heights, NJ: Enslow Publishers. ISBN 9780766028883.
*  Baxter, John (1996). *Steven Spielberg: The Unauthorised Biography.* London: Harper Collins. ISBN 9780002555876.
*  Mairata, James (2018). *Steven Spielberg's Style by Stealth.* Cham, Switzerland: Springer International Publishing. ISBN 9783319690810.
*  Buckland, Warren (2006). *Directed by Steven Spielberg: Poetics of the Contemporary Hollywood Blockbuster*. New York: Continuum. ISBN 9780826416919.

## Se veiga tamién
* Cintas dirichidas por Steven Spielberg.
* Cintas producidas por Steven Spielberg.

## Vinclos externos

*  Steven Spielberg en Internet Movie Database.
*  Pachina web de Steven Spielberg.